### Εθελοντική Αιμοδοσία στο ΤΕΦΑΑ

(εις μνήμην Καθηγητή Δ. Χατζηχαριστού)



**Το ΤΕΦΑΑ του Πανεπιστημίου Αθηνών έχει προγραμματίσει αιμοδοσία για την Τετάρτη 12/11/2014 από τις 10:00 π.μ. έως και τις 14:00 μ.μ. Η αιμοληψία θα λάβει χώρα στην αίθουσα «Δ. Χατζηχαριστός» (Σπουδαστήριο Αθλητικής Παιδαγωγικής).**

Προσκαλούνται οι εθελοντές Αιμοδότες να συμβάλουν σε αυτή την προσπάθεια διότι **οι ανάγκες για αίμα είναι μεγάλες**.

• Πριν την Αιμοληψία, ο κάθε υποψήφιος Αιμοδότης εξετάζεται από ειδικευμένο ιατρικό προσωπικό της Αιμοδοσίας.
• Κάθε υγιής άνδρας ή γυναίκα ηλικίας 18-60 ετών μπορεί άφοβα να δίνει αίμα. • Η Αιμοδοσία είναι τελείως ανώδυνη και διαρκεί 5-10 λεπτά της ώρας.
• Κανένα φάρμακο δεν αντικαθιστά το αίμα που χρειάζεται ο ασθενής. Ο εθελοντής αιμοδότης δίνοντας αίμα:
• Αισθάνεται ως άνθρωπος την ηθική ικανοποίηση ότι κάνει το καθήκον του σώζοντας μια ζωή και ως πολίτης ότι συμβάλλει στη βελτίωση της υγείας του λαού.

• Δικαιούται αίμα σε ώρα προσωπικής ή οικογενειακής ανάγκης.

• Συμβάλει ανεκτίμητα στην κάλυψη των αναγκών της χώρας μας σε αίμα.

 ΤΕΦΑΑ ΠΑΝΕΠΙΣΤΗΜΙΟΥ ΑΘΗΝΩΝ